คูเสง

คูเสง("ฝ่ายคูเสงเปนพวกโจรโพกผ้าเหลือง หนีมาอยู่ณเมืองเตียงสาเกลี้ยกล่อมชักชวนพวกเพื่อนปล้นตีอาณาประชาราษฎรทั้งปวงเปนหลายตำบล หาผู้ใดจะต้านต่อจับกุมมิได้ แลเตียวกีเตียวซุ่นอยู่ณเมืองยีหยงเกลี้ยกล่อมผู้คนได้เปนอันมากคิดขบถ เตียวกีนั้นตั้งตัวเปนเจ้า เตียวซุ่นเปนเสนาบดีผู้ใหญ่ทำการหยาบช้าต่าง ๆ")  เทียบกับ (於是長沙賊區星作亂；漁陽張舉、張純反：舉稱天子，純稱大將軍。) สามก๊ก (ซานกั๋วเหยี่ยนอี้) ตอนที่ 2. ตามเนื้อเรื่องในนวนิยาย สามก๊ก ต้นฉบับและตามหลักฐานทางประวัติศาสตร์ไม่มีการระบุว่าคูเสงมีความเกี่ยวข้องกับกบฏโพกผ้าเหลือง ( ค.ศ. 187) มีชื่อในภาษาจีนกลางว่า โอว ซิง () เป็นผู้นำกบฏในเมืองเตียงสา (長沙郡 ฉางชาจฺวิ้น) ทางตอนใต้ของเกงจิ๋ว (荊州 จิงโจว) ในช่วงปลายยุคราชวงศ์ฮั่นตะวันออก (東漢 ตงฮั่น) 

 ประวัติ 
คูเสงเป็นชาวเมืองเตียงสา (長沙郡 ฉางชาจฺวิ้น) ในมณฑลเกงจิ๋ว (荊州 จิงโจว) ซึ่งปัจจุบันคือนครฉางชา (長沙市 ฉางชาชื่อ) มณฑลหูหนาน (湖南)

ช่วงเวลาระหว่างวันที่ 19 พฤศจิกายนถึง 17 ธันวาคม ค.ศ. 187 ในรัชสมัยพระเจ้าเลนเต้ (漢靈帝 ฮั่นหลิงตี้) แห่งราชวงศ์ฮั่นตะวันออก (東漢 ตงฮั่น) คูเสงตั้งตนเองเป็นขุนพล (將軍 เจียงจฺวิน) นำพรรคพวกหมื่นกว่าคนเข้าโจมตีและปิดล้อมหัวเมืองต่าง ๆ ราชสำนักของราชวงศ์ฮั่นจึงแต่งตั้งให้ซุนเกี๋ยน (孫堅 ซุน เจียน) เป็นเจ้าเมือง (太守 ไท่โฉ่ว) ของเมืองเตียงสาและมีคำสั่งให้ปราบกบฏคูเสง(時長沙賊區星自稱將軍，衆萬餘人攻圍城邑，乃以堅爲長沙太守。) สามก๊กจี่ เล่มที่ 46. เมื่อซุนเกี๋ยนไปถึงเมืองเตียงสาก็นำทหารและวางกลศึกด้วยตนเองในการปราบกบฏคูเสง ภายในเวลาหนึ่งเดือนกับอีกราวสิบวัน ซุนเกี๋ยนก็เอาชนะและปราบกบฏคูเสงได้ราบคาบ(到郡親率將士，施設方略，旬月之間，克破星等。) สามก๊กจี่ เล่มที่ 46. 

ในช่วงเวลาเดียวกันนั้น โจว เฉา (周朝) และกัว ฉือ (郭石) รวบรวมพรรคพวกก่อกบฏขึ้นในเมืองเลงเหลง (零陵郡 หลิงหลิงจฺวิ้น; ปัจจุบันอยู่บริเวณนครหย่งโจว มณฑลหูหนาน) และเมืองฮุยเอี๋ยง (桂陽郡 กุ้ยหยางจฺวิ้น; ปัจจุบันอยู่บริเวณนครเชินโจว มณฑลหูหนาน) และร่วมประสานรับกับคูเสง ซุนเกี๋ยนจึงยกทัพข้ามเขตแดนไปปราบปราม ทำให้ทั้ง 3 เมืองคือเตียงสา, เลงเหลง และฮุยเอี๋ยงกลับมาสงบ ราชสำนักของราชวงศ์ฮั่นพิจารณาความดีความชอบทั้งก่อนและหลังของซุนเกี๋ยน จึงแต่งตั้งให้ซุนเกี๋ยนมีบรรดาศักดิ์เป็นเฮาแห่งออเสง (烏程侯 อูเฉิงโหว)(周朝、郭石亦帥徒衆起於零桂，與星相應。遂越境尋討，三郡肅然。漢朝録前後功，封堅爲烏程侯。) สามก๊กจี่ เล่มที่ 46.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ซือหม่า กวาง (1084). จือจื้อทงเจี้ยน.
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:บุคคลที่เกิดในคริสต์ศตวรรษที่ 2
หมวดหมู่:ผู้นำกบฏในยุคราชวงศ์ฮั่น
หมวดหมู่:บุคคลช่วงปลายราชวงศ์ฮั่น